Αγιαγκούζ

Ο Αγιαγκούζ (καζακ. Аягөз, αποδόσεις στο λατινικό αλφάβητο Ayaguz και AyaközAyaköz - Mapcarta) είναι ποταμός στο ανατολικό Καζακστάν μήκους 492 χιλιομέτρων.

Γεωγραφία
Ο Αγιαγκούζ τροφοδοτείται από τα χιόνια των βουνών Ταρμπαγκατάι και εκβάλλει στο ανατολικό άκρο της μεγάλης λίμνης Μπαλκάς. Ωστόσο σήμερα τα περισσότερα νερά του χρησιμοποιούνται για άρδευση και μικρή μόνο ποσότητα καταλήγει στη λίμνη. Η ομώνυμη πόλη Ayagöz είναι κτισμένη στις όχθες του ποταμού. Η λεκάνη απορροής του Αγιαγκούζ έχει έκτασηΤο λήμμα «Аягуз (река в Казах. ССР.)», Μεγάλη Σοβιετική Εγκυκλοπαίδεια 15.700 τετραγωνικά χιλιόμετρα.

Ιστορία
Το 1717 οι Καΐπ Χαν και Αμπούλ Χαΐρ Χαν επιτέθηκαν στο Χανάτο του Ντζουνγκάρ, αλλά νικήθηκαν στις όχθες του ποταμού.Ahmad Hasan Dani & Vadim Mikhaĭlovich Masson: History of Civilizations of Central Asia: Development in contrast (from the sixteenth to the mid-nineteenth century), έκδ. UNESCO, 2003, σελ. 97

Διάφορες εξερευνητικές αποστολές έφθασαν στην περιοχή του Αγιαγκούζ κατά το πρώτο μισό του 19ου αιώνα, όπως εκείνη του Φεντέροφ το 1834. Από το 1837 έως το 1843 η στέπα από τον Ιρτύς μέχρι τους ποταμούς Αγιαγκούζ και Τσου χαρτογραφήθηκε σε κλίμακα 1:210.000. Επίσης εξερευνήθηκαν οι όχθες της Λίμνης Μπαλκάς. Ο πρίγκιπας Γκορτσακόφ, κυβερνήτης της Δυτικής Σιβηρίας, απέστειλε το 1839 έναν αξιωματικό, τον Ασάνοφ, με μερικούς άνδρες στη Λίμνη Μπαλκάς προκειμένου να εξετάσει εάν συνέφερε να εγκατασταθεί εκεί αλιευτικός σταθμός. Ο Ασάνοφ κατέβηκε τον ποταμό Αγιαγκούζ μετρώντας τα βάθη της κοίτης του και ψαρεύοντας. Ανέφερε δύο είδη ψαριών, τα Barbus barbus («μαρένα») και Sander volgensis («σουντάκ»), αλλά σε μικρούς αριθμούς, τονίζοντας ότι τα νερά του ποταμού είναι υφάλμυρα και όχι γλυκά, όπως και το ανατολικό τμήμα της Μπαλκάς. Εκεί κοντά υπήρχε ο τάφος του Κουζού Κερμπέτς, που σημείωσε ότι ήταν σημαντικός για τους Κιργίσιους.From Kulja, Across the Tian Shan to Lobnor by N. Prejevalsky«A Journey Through Semiretchia to Kuldja in 1880» Proceedings of the Royal Geographical Society and Monthly Record of Geography, Edward Stanford, τόμος 3 (έτος 1881), σελ. 155

Πανίδα
Το κατώτερο τμήμα του Αγιαγκούζ, που έχει πολλά βούρλα, ήταν κάποτε ενδιαίτημα τίγρεων.V.G. Heptner (επιμ.): Mammals of the Soviet Union, τόμος 2, μέρος 2 («Σαρκοφάγα»), σσ. 119, 181 Στο ανατολικό τμήμα της κοιλάδας του ποταμού ανακαλύφθηκε το 2011 απολίθωμα τριλοβίτη από την Ορδοβίκια περίοδο, του είδους Agerina acutilimbata, από τον Ghobadi Pour και τους συναδέλφους του, βορείως του χωριού Ακτσί, στην οροσειρά Ταρμπαγκατάι.Juan Carlos Gutiérrez-Marco, Isabel Rábano, Diego García-Bellido (επιμ.): Ordovician of the World, σσ. 174-175

Παραπομπές

 Εξωτερικοί σύνδεσμοι 
 Αεροφωτογραφία του στομίου του ποταμού στη λίμνη Μπαλκάς από το «Panoramio»

Αγιαγκουζ